محەممەدعەلی شا

محەممەدعەلی شای قاجاڕ (١٨٧٢ – ١٩٢٥) شەشەمین شای خانەدانی قاجاڕ بوو. ئەو لە ساڵی ١٩٠٧ بوو بە شای ئێران. یەکێک لە بەرچاوترین کارەکانی ئەو، دژایەتی لەگەڵ یاسای مەشرووتە بوو. ئەو ھەروەھا پەڕلەمانی ئێرانی بۆمبەباران کرد و ژمارەیێک زۆر لە مەشرووتەخوازەکانی کوشت. ئەم ڕووداوانە دواتر لە مێژووی ئێراندا بە ئیستبدادی بچووک ناونرا. محەممەدعەلیشا دوای داگیربوونی تاران بە دەستی مەشرووتەخوازەکان پەنای بۆ سەفارەتی ڕووسیا برد و لەوێوە ئێرانی بۆ ھەمیشە بەجێھێشت. لەدوای ئەو مەشرووتەخوازەکان کوڕی ئەو واتە ئەحمەدشای قاجاڕیان کرد بە شای ئێران. محەممەدعەلیشا لە ساڵی ١٩٢٥ لە وڵاتی ئیتالیا کۆچی دوایی کرد و تەرمی ئەو لە کەربەلا بەخاکسپێردرا.

 سەرچاوەکان 
 ویکیپیدیای فارسی

پۆل:لەدایکبووانی ١٨٧٢
پۆل:مردووانی ١٩٢٥
پۆل:پادشایانی ئێرانی